Lars Kinsarvik

mini|Minnestein for Lars og Arne Kinsarvik i Volda
Lars Trondson Kinsarvik () var ein norsk treskjerar, folkehøgskulemann, opplysingsmann, spelemann, diktar og målmann. 
Han vart fødd i Kinsarvik i Hardanger og gjekk på Bergens tegneskole frå 1865. Han var i to vintrar elev hjå Anders Askevold. Han dreiv ei tid med kunst- og dekorasjonsmåling, men fann etterkvart ut at særgjevnaden hans var treskurd. Han søkte seg attende til den norske folkekunsten frå mellomalderen, og skapte ei atterføding av den norrøne ornamentikken. Han dreiv skule i treskurd i Hardanger i 1886-89, så med statsstøtte i Ørsta og Volda i perioden 1905-17. Han tok etter kvart på seg fleire dekorasjonsoppdrag i kyrkjer. Frå 1907-15 skar og måla han til 13 kyrkjer i området Nordfjord til Trøndelag. Han fekk årleg statsstipend frå 1899, og livsvarig pensjon frå 1917. 

I 1860-åra skreiv han dikt og prosa i målbladet Svein Urædd. Han gav frå hausten 1874 og ei tid framover ut målbladet Måltrosten, men skreiv seinare for det meste i bygdeblad.

Lars Kinsarvik vart råka av ein alvorleg augesjukdom. Frå 1917 var han heilt blind. Han flytte attende til heimbygda Kinsarvik og budde der til han døydde.

 Kjelder 
 Ivar Aasen-tunet - Kinsarvik, Lars
 Johannes Kvestad: Lars Kinsarvik i Årsskrift 1881 frå Volda Sogelag og Volda mållag
 Utdjupande artikkel om Kinsarvik av Arnfinn Engen på snl.no
 Store Norske Leksikon om Lars Kinsarvik.

 Fotnotar 

 Bakgrunnsstoff 


 Ivar Aasen-tunet - Kinsarvik, Lars
 Johannes Kvestad: Lars Kinsarvik i Årsskrift 1881 frå Volda Sogelag og Volda mållag
 Utdjupande artikkel om Kinsarvik av Arnfinn Engen på snl.no
 Store Norske Leksikon om Lars Kinsarvik.


Kategori:Norske treskjerarar
Kategori:Norske folkehøgskulemenn
Kategori:Norske opplysningsmenn
Kategori:Norske folkemusikarar
Kategori:Norske lyrikarar
Kategori:Målfolk
Kategori:Folk frå Ullensvang
Kategori:Folk frå Volda